नरौली के सामुदायिक स्वास्थ्य केंद्र में आयुष्मान भारत प्रधानमंत्री जन आरोग्य योजना के लाभार्थियों को बुलाया गया था। राज्यमंत्री गुलाब देवी ने सबसे पहले चयनित लाभार्थियों को योजना के प्रमाणपत्रों का वितरण किया। इस मौके पर उन्होंने कहा कि प्रदेश सरकार द्वारा परिवारों की सामाजिक आर्थिक जातिगत जनगणना के आधार पर किया गया है। इसके क्रियान्वयन में आशा एवं आंगनबाड़ी बहनों का विशेष योगदान रहा है। उन्होंने कहा कि अमूमन गरीब तबके के लोग अब तक बेहतर इलाज के अभाव में दम तोड़ देते थे। इलाज के लिए घर मकान जेवर सब कुछ बेचकर ही बमुश्किल ही जान बचा पाते थे, परंतु प्रधानमंत्री नरेंद्र मोदी के विशेष पहल के चलते आज गरीब तबके के मजदूर एवं जरूरतमंद लोगों को पांच लाख रुपये तक की बेहतर स्वास्थ्य सुविधा बड़े अस्पतालों में उपलब्ध हो सकेगी। भाजपा नेता सुधीर मल्होत्रा ने कहा कि प्रधानमंत्री ने सर्व समाज की बेहतर स्वास्थ्य की चिंता करते हुए बड़े अस्पतालों में गरीब एवं जरूरतमंदों को इस प्रदेश में ही नहीं अपितु अन्य किसी भी प्रदेश में इस कार्ड के माध्यम से बेहतर स्वास्थ्य लाभ उपलब्ध हो सकेगी।